《余自流江将归南溪刘先生亦还珠林赋此别伯昂诸友》
明代·萧翀

白苎明春雪，清尊注晚霞。客行天共远，人醉月初斜。

武岫神仙宅，珠林处士家。东归三十里，好为寄梅花。

作者简介：（1339—1410）明初江西泰和人，字鹏举。少孤，好学，从学于刘子高。洪武十四年以贤良应制，赋《指佞草诗》，称旨。授苏州府同知，历山东盐运副使，以勤俭廉介称。